**MADONAS NOVADA PAŠVALDĪBA**

**ĒRGĻU PIRMSSKOLAS IZGLĪTĪBAS IESTĀDE “PIENENĪTE”**

Reģ. Nr.40900006960

Jāņa Grota iela 2, Ērgļi, Ērgļu pagasts, Madonas novads, LV- 4840,

 tālrunis: +371 64871130, e-pasts: erglupienenite@madona.edu.lv

IEKŠĒJIE NOTEIKUMI

Ērgļos

APSTIPRINĀTS

Ar Madonas novada PII “Pienenīte”

vadītājas Everitas Elizabetes Zaretokas

30.08.2024 rīkojumu Nr.1-14/37.

Ērgļos

2024.gada 30.augustā

**Izglītojamo mācību sasniegumu vērtēšanas kārtība**

Izdota saskaņā ar Vispārējās izglītības

likuma 10.panta trešās daļas 2.punktu,

MK NR.716 “Noteikumi par valsts

pirmsskolas izglītības vadlīnijām

un pirmsskolas izglītības vadlīnijām

 un pirmsskolas izglītības programmu

 paraugiem”14.punktu,

Valsts pārvaldes iekārtas likuma

72. panta pirmās daļas 2.punktu**.**

**I. Vispārīgie jautājumi**

1. Ērgļu PII “Pienenīte” ( turpmāk tekstā iestāde) “Izglītojamo mācību sasniegumu vērtēšanas kārtība’ ( turpmāk tekstā kārtība) nosaka iestādē vienotu pieeju izglītojamo mācību sasniegumu vērtēšanai kā neatņemamai izglītošanās procesa sastāvdaļai.

2. Kārtība ir saistoša iestādes pedagogiem un izglītojamiem . Iestādes pedagogi ir atbildīgi par kārtībā minēto prasību ievērošanu.

3. Kārtība ir informatīvs dokuments izglītojamo vecākiem vai likumiskajiem pārstāvjiem ( turpmāk vecākiem).

**II. Izglītojamo mācību sasniegumu vērtēšanas mērķis un uzdevumi.**

4. Izglītojamā mācību sasniegumu vērtēšanas uzdevumi ir:

4.1. konstatēt un sekmēt katra izglītojamā sasniegumus, ievērojot viņa vajadzības, intereses un veselību, ievērojot viņa individualitāti;

4.2. veikt nepieciešamo mācību procesa korekciju izglītojamā mācību sasniegumu uzlabošanai;

4.3. sekmēt izglītojamā atbildību par sasniedzamo rezultātu, mācot veikt sava darba pašvērtējumu.

4.4. veicināt izglītojamo, pedagogu un vecāku sadarbību.

5. Izglītojamo mācību sasniegumu vērtēšanas mērķis ir objektīvs un profesionāls izglītojamā sasniegumu raksturojums, kas sekmē katra izglītojamā sabiedriskajai un individuālajai dzīvei nepieciešamo zināšanu, prasmju apguvi un vērtībās balstītu ieradumu veidošanu.

6. Izglītojamo mācību sasniegumu vērtēšanas pamatprincipi pirmsskolā.

6.1. atklātības un skaidrības princips – izglītojamām ir zināmi un saprotami formulēti plānotie sasniedzamie rezultāti un viņa snieguma vērtēšanas kritēriji;

6.2. metodiskās daudzveidības princips – mācību snieguma vērtēšanai izmanto dažādus vērtēšanas metodiskos paņēmienus;

6.3. sistēmiskuma princips – izglītojamā snieguma vērtēšanas pamatā ir sistēma, kuru raksturo regulāru un pamatotu, noteiktā secībā veidotu darbību kopums;

6.4. iekļaujošais princips – vērtēšanu pielāgo ikviena izglītojamā dažādajām mācīšanās vajadzībām;

6.5. izaugsmes princips – mācību snieguma vērtēšanā, īpaši mācīšanās posma nobeigumā, tiek ņemta vērā individuālā mācību snieguma attīstība.

**III. Izglītojamo mācību sasniegumu vērtēšanas plānošana, vadība .**

7. Iestādes administrācija:

7.1. Nodrošina vienotu izglītojamo mācību sasniegumu vērtēšanu;

7.2. Veicina pedagogu tālākizglītību par vērtēšanas metodēm un vērtēšanā iegūtās informācijas izmantošanu;

7.3. Pārbauda kā pedagogi veic ikdienā izglītojamo mācību sasniegumu vērtēšanu un to atspoguļošanu skolvadības sistēmā “E- klase” ( divas reizes mēnesī).

8. Pedagogi:

8.1. Nosaka mācību snieguma vērtēšanas metodiskos paņēmienus, formas un vērtēšanas kritērijus, ievērojot mācību jomā noteiktos plānotos sasniedzamos rezultātus un pirmsskolas izglītības programmas prasības.

8.2. Veicot mācību sasniegumu vērtēšanu, fiksē rezultātus, veic analīzi, salīdzinot ar izvirzītajiem mērķiem, uzdevumiem, noskaidrojot attīstošos un kavējošos faktorus;

8.4. Veic ierakstus par izglītojamo mācību sasniegumiem e-klasē divas reizes mēnesī, noslēdzoties konkrētajai mēneša tēmai,

8.5. Veic vienotu izglītojamo zināšanu sasniegumu vērtēšanu un sistemātiski analizē izglītojamo izaugsmi pēc mācību sasniegumu sekojošas vērtēšanas skalas:

1) sācis apgūt “S”

2) turpina apgūt “T”

3) apguvis “A”

4) apguvis padziļināti “AP”

8.6. Izglītojamā pirmsskolas izglītības apguves nobeigumā sagatavo rakstisku vērtējumu par izglītojamā sasniegumiem attiecībā pret obligātā satura apguves plānotajiem rezultātiem e-klasē;

8.7. Organizē individuālu sarunu ar katra izglītojamā vecākiem , kurā pārrunā izglītojamā izaugsmi ( vismaz vienu reizi gadā).

8.8. Identificē atbalsta pasākumu nepieciešamību izglītojamiem ar mācīšanās grūtībām, kopā ar iestādes atbalsta personālu prognozē tālāko darbību situācijas stabilizēšanai, sniedz pedagoģisko palīdzību un un psiholoģisko atbalstu.

8.9. Kopā ar atbalsta komandu izstrādā individuālo izglītības plānu, kas ir izglītojamā spējām pielāgota izglītības procesa organizēšana un vērtēšana, ievērojot viņa pieredzi, prasmes, izziņas procesu īpatnības, pirmsskolas vadlīnijās un mācību priekšmetu programmās izvirzītos mērķus un uzdevumus.

**IV. Izglītojamo mācību sasniegumu vērtēšanas īstenošana.**

9. Vērtēšana ir integrēta mācīšanās procesa sastāvdaļa, kurā vērtē izglītojamā mācīšanās procesu, individuālos sasniegumus un rosina izglītojamo veikt pašvērtējumu.

10. Izglītojamo zināšanu, prasmju, attieksmju, kā arī mācību sasniegumu attīstības dinamikas noteikšanai izmanto dažādas vērtēšanas formas:

10.1. mutisko.

10.2. rakstisko.

10.3. kombinēto.

10.4. praktisko.

11. Izglītojamo mācību sasniegumu vērtēšana tiek īstenota:

11.1. visas dienas garumā;

11.2. telpās un ārā;

11.3. rotaļnodarbībā, kas ietver izglītojamā brīvu un patstāvīgu rotaļāšanos un pedagoga mērķtiecīgi organizētas un netieši vadītas aktivitātes;

12. Pirmsskolā tiek izmantoti šādi vērtēšanas veidi:

* 1. **diagnosticējošā vērtēšana** – to izmanto pirms tēmas uzsākšanas vai tēmas apgūšanas laikā, lai noskaidrotu zināšanu apjomu, tēmas izpratni, izglītojamo spējas, prasmes, kā arī izglītojamo sasniegumus dinamikas izpētei;
	2. **formatīvā vērtēšana** notiek mācību procesā visas dienas garumā, novērojot, jautājot, klausoties, analizējot izglītojamo darbus, lai izzinātu, kā izglītojamie visefektīvāk mācās, un, lai uzlabotu mācīšanās procesu un izglītojamo individuālos sasniegumus, palīdzēt izglītojamieem ieraudzīt izaugsmes (attīstības) procesu sevī;
	3. **summatīvo vērtēšanu** veic pirmsskolas izglītības apguves nobeigumā (vai temata, pakāpes, mācību gada nobeigumā), lai novērtētu izglītojamo sasniegumus, apgūtās caurviju prasmes, ieradumus un mācību jomu pamat prasmes, izmantojot izglītojamo portfolio un izglītojamo darbības novērojumus. Izglītojamo darbības un sasniegumu vērtējumu veic aprakstoši (mutiski), vadoties pēc izvirzītā mērķa un sasniedzamajiem rezultātiem.
1. **Vērtēšanas metodes:**

13.1. novērojot (vēro pedagoga iniciēto un paša izglītojamā patstāvīgo darbību);

13.2. jautājot (individuālās un frontālās sarunas, mērķtiecīgi jautājumi, ievērojot taktiskumu);

13.3. klausoties ( pedagogs uzmanīgs klausītājs);

13.4. izglītojamo darbi (radošie darbi, jebkurš izglītojamā darba rezultāts);

13.5. aprakstošs vērtējums;

13.6. pašvērtējums pēc dotajiem kritērijiem;

13.7. izglītojamo savstarpējais vērtējums , tiek veikta pārbaude pēc dotajiem vērtēšanas kritērijiem ( darbs grupās);

14. Izglītojamo mācību vērtēšanas rezultātus pedagogs izmanto:

14.1. nepieciešamajai mācību procesa korekcijai izglītojamā mācību sasniegumu uzlabošanai.

14.2. atgriezeniskās saites par izglītojamā sasniegumiem veidošanai.

 **V. Sadarbība ar vecākiem.**

15. Pedagogi un atbalsta personāls ( logopēds un speciālais pedagogs) periodiski individuālajās sarunās un e-klasē informē izglītojamā vecākus vai izglītojamā likumisko pārstāvi par izglītojamā mācību sasniegumiem, ievērojot konfidencialitāti un analizējot novērojumus tikai par konkrētu izglītojamo.

16. Mācību gada sākumā pirmsskola rīko grupu vecāku sapulces, kurās vecākus iepazīstina ar mācību programmas sasniedzamajiem rezultātiem un vērtēšanas kārtību pirmsskolas iestādē.

17. Pirmsskolas izglītības nobeigumā pedagogs novērtē un apraksta, kādi ir izglītojamā sasniegumi attiecībā pret obligātā satura apguves plānotajiem rezultātiem. Pedagogs rakstiski par to informē vecākus.

18. Pedagogi nodrošina iespēju vecākiem uzdot jautājumus un gūt ieskatu par izglītojamo sasniegumiem, kā arī saņemt pedagoga ieteikumus turpmākajam darbam ar izglītojamo.

19. Pedagoga un vecāku sadarbībai ir jābūt mērķtiecīgai, uz izglītojamā mācīšanās un attīstības vajadzībām vērstām. Vecāki aktīvi iesaistās izglītojamā mācīšanās atbalsta sniegšanā.

 **VI. Noslēguma jautājumi**

20.Izglītojamo mācību sasniegumu vērtēšanas kārtība stājas spēkā ar 30.08.2024.

21.Grozījumus vērtēšanas kārtībā veic iestādes vadītājs pēc:

16.1. Ministru kabineta noteikumiem saskaņā ar izmaiņām vērtēšanas sistēmā;

16.2. izglītības iestādes pedagoģiskās padomes priekšlikumiem.

22. Izglītojamo vecāki par kārtību tiek informēti grupu vecāku sapulcēs.

23. Kārtību ievieto Ērgļu mājas lapā.

Sagatavoja: izglītības metodiķis Lāsma Vītola